क्राइम पेट्रोल

क्राइम पेट्रोल एगो भारतीय अपराध संकलन श्रृंखला ह जवन सुब्रमण्यम एस.लायर द्वारा सोनी एंटरटेनमेंट टेलीविजन इंडिया आ सोनी एंटरटेनमेंट टेलीविजन एशिया खातिर बनावल गइल बा। पहिला सीजन के निर्माण सिनेविस्तास लिमिटेड कइले रहलें आ एकर निर्देशन अंशुमान किशोर सिंह कइले रहलें जबकि बाद के सीजन सभ के निर्माण ऑप्टिमिस्टिक्स एंटरटेनमेंट द्वारा कइल गइल। ई सीरीज भारत के मुंबई में सेट बा। पहिला आ दुसरा सीजन के एपिसोड ३० मिनट के होला जबकि बाद के सीजन के एपिसोड ४० मिनट के होला।

९ मई २००३ के प्रीमियर भइल ई सीरीज भारत के सभसे लंबा समय ले चले वाली रियलिटी क्राइम टेलीविजन सीरीज हवे।   ई सीरीज पाँचवा सीजन में बा जेकर प्रीमियर १५ जुलाई २०१९ के भइल। साल २०२१ में एह शो के २०वां भारतीय टेलीविजन अकादमी अवार्ड (आईटीए अवार्ड) में माइलस्टोन अचीवमेंट अवार्ड मिलल। 

ई अपराध के नाटक-रूप (dramatization) के लोग दुनियाभर में बहुत पसन्द कइले बाड़ें। अभी के समय में क्राइम पेट्रोल दस्तक अपना पहिले के सीजन से जादे लोकप्रिय भइल बा, हालांकि हाल में एकरा प्रोडक्शन आ क्वालिटी खातिर आलोचना भइल बा आ ई काल्पनिक क्राइम शो जइसे CID से जोरदार मुकाबला करत बा।

बहुत सगरी अभिनेता, अभिनेत्री, लेखक आ निर्देशक लोग क्राइम पेट्रोल के खास एपिसोड में अभिनय आ योगदान देले बा। एह में शामिल कलाकार हउवें – अनुप सोनी, गीता त्यागी, संजीव त्यागी, कविता कौशिक, विशाल गांधी, गुलशन पांडेय, राजेश झैला, दयाशंकर पांडेय, पंकज बेरी, रौनक भाटिया, शिवानी चंद्रा, गौरव सिंह चौहान, प्रियंका पंडित, मनोज वर्मा, सुनील सिन्हा, अमन वर्मा, विनय जैन, शरद मल्होत्रा, अनीता हसनंदानी, दीपक छद्दा, श्रुति उल्फत, चैतन्य अदीब, अर्चना ताई, करिश्मा रंधावा आ अमित शर्मा।